b'\n_START_ARTICLE_\nKitchener Greenshirts\n_START_SECTION_\n\xc4\x8clansko amatersko A mo\xc5\xa1tvo (ok.1917 - ok.1938)\n_START_PARAGRAPH_\nKitchener Hockey Club, splo\xc5\xa1no poznan kot Kitchener Greenshirts, je bil ustanovljen zaradi vzpona lige NHL, ki je potrebovala bolj\xc5\xa1i dobavni sistem mladih hokejistov. Kitchener je osvojil Allan Cup leta 1918, s tem so postali kanadski dr\xc5\xbeavni prvaki v \xc4\x8dlanskem amaterskem hokeju na ledu. Za mo\xc5\xa1tvo je od 1917 do 1923 igral vratar George Hainsworth, ki je bil kasneje sprejet v Hokejski hram slavnih lige NHL. \xc5\xa0e en \xc4\x8dlan Hrama, Earl Seibert, je leta 1928 odigral za mo\xc5\xa1tvo eno tekmo.\n_START_SECTION_\nMladinsko A mo\xc5\xa1tvo (ok.1922 - ok.1938)\n_START_PARAGRAPH_\nPrvo mladinsko mo\xc5\xa1tvo Greenshirts je igralo v OHA v zgodnjih 20. letih in do izbruha druge svetovne vojne. To mo\xc5\xa1tvo je opravljalo funkcijo h\xc4\x8derinskega mo\xc5\xa1tva \xc4\x8dlanskemu amaterskemu A mo\xc5\xa1tvu z istim imenom._NEWLINE_Mo\xc5\xa1tvo je bilo znano kot Kitchener Colts, ko so leta 1923 osvojili njihov prvi pokal J. Ross Robertson Cup, ki je \xc5\xa1el v roke mladinskim prvakom lige OHA. Coltsi so naposled v Torontu igrali z Univerzo Manitoba dvotekemsko kon\xc4\x8dnico, ki je odlo\xc4\x8dala o prvaku pokala Memorial Cup. Univerza je dvakrat zapored zmagala z 7-3, skupaj 14-6._NEWLINE_Mo\xc5\xa1tvo je kasneje tudi uradno postalo Greenshirts. Leta 1935 so zopet osvojili J. Ross Robertson Cup po diskvalifikaciji mo\xc5\xa1tva Oshawa Generals, ki je v seriji igrala s hokejistom, ki ni zado\xc5\xa1\xc4\x8dal kriterijem lige. Odlo\xc4\x8ditev o diskvalifikaciji je za Kitchener prispela prepozno, da bi izzvali mo\xc5\xa1tvo Sudbury Cub Wolves. Leta 1936 so izgubili v finalu J. Ross Robertson Cupa._NEWLINE_Za mo\xc5\xa1tvo je igralo 5 kasnej\xc5\xa1ih \xc4\x8dlanov Hrama slavnih NHL: Bobby Bauer, Woody Dumart, Milt Schmidt, Earl Seibert in Babe Siebert.\n_START_SECTION_\nMladinsko B mo\xc5\xa1tvo (ok.1939 - ok.1949)\n_START_PARAGRAPH_\nKer je mnogo perspektivnih igralcev Mladinske A in NHL lige od\xc5\xa1lo v vojsko, je Kitchenerju ostalo Mladinsko B mo\xc5\xa1tvo, ki je zapolnilo praznino. V 40. letih sta za Mladinske B Greenshirtse igrala dva kasnej\xc5\xa1a \xc4\x8dlana Hrama slavnih NHL - Howie Meeker in Dutch Reibel. Meeker je bil v Hram sprejet sicer bolj zaradi svojega komentiranja tekem v 70. in 80. letih kot pa zaradi igralskih dose\xc5\xbekov.\n_START_SECTION_\nMladinsko B mo\xc5\xa1tvo (ok.1963 - ok.1978)\n_START_PARAGRAPH_\nRojstvo mo\xc5\xa1tva Kitchener Rangers ( v OHA Ml.A.) v sezoni 1963/64 je potegnilo za sabo potrebo po lokalnem podmladku za Mladinsko A ligo. H\xc4\x8derinsko mladinsko mo\xc5\xa1tvo Greenshirts B je tako postalo vir novih talentov in je uporabljalo dvorano Kitchener Memorial Auditorium Complex za doma\xc4\x8de tekme. Leta 1969 je mo\xc5\xa1tvo postalo "Kitchener Ranger B\'s", danes pa so znani kot Kitchener Dutchmen iz lige Midwestern Junior B Hockey League.'